# Контрола на точноста на мерниот уред

##

Најголемо влијание врши околната температура. Особено температурните разлики кои се движат од подот нагоре може да го пренасочат ласерскиот зрак.

Се препорачува мерниот уред да го користите на статив за да ги минимизирате термичките влијанија од топлината што се крева од подот. Доколку е возможно, поставувате го мерниот уред во средината на работната површина.

Освен надворешните влијанија, до отстапување може да доведат и влијанијата специфични за уредот (како на пр. падови или јаки удари). Затоа, пред секој почеток на работа проверете ја точноста на нивелирањето.

Најпрво проверете ја точноста на висините како и нивелирањето на хоризонталната ласерска линија, а потоа точноста на нивелирањето на вертикалната ласерска линија.

Доколку при некоја од проверките мерниот уред го надмине максималното отстапување, тогаш треба да се поправи од страна на сервисната служба на Bosch.

##

За проверката потребна ви е слободна мерна линија од 5 m на цврста подлога помеѓу два ѕида A и B.

- Монтирајте го мерниот уред во близина на ѕидот A на еден статив или поставете го на цврста, рамна подлога. Ставете го мерниот уред на магнетниот ротационен држач (3) така што излезниот отвор на ласерот (1) да биде слободен. Вклучете го мерниот уред.

- Насочете го ласерот во близина на ѕидот A и оставете го мерниот уред да се нивелира. Обележете ја средината на точката, каде ласерските линии се вкрстуваат на ѕидот (точка Ⅰ).

- Свртете го мерниот уред за 180°, оставете го да се нивелира и означете ја точката на вкрстување на ласерските линии на спротивниот ѕид B (точка Ⅱ).

- Поставете го мерниот уред – без да го вртите – во близина на ѕидот B, вклучете го и оставете го да се нивелира.

- Поставете го мерниот уред по висина (со помош на стативот или евентуално со подлогата), така што точката на вкрстување на ласерските линии точно ќе ја погоди претходно означената точка Ⅱ на ѕидот B.

- Свртете го мерниот уред за 180°, без да ја промените висината. Насочете го на ѕидот A, така што вертикалната ласерска линија проаѓа низ веќе означената точка Ⅰ. Оставете го мерниот уред да се нивелира и означете ја точката на вкрстување на ласерските линии на ѕидот A (точка Ⅲ).

- Разликата d на двете означени точки Ⅰ и Ⅲ на ѕидот A го дава фактичкото отстапување од висината на мерниот уред.

На мерната линија од 2 × 5 m = 10 m максималното дозволено отстапување изнесува:
GLL 12‑22: 10 m × ±0,8 mm/m = ±8 mm. Разликата d меѓу точките Ⅰ и Ⅲ смее да изнесува најмногу 8 mm.
GLL 12‑22 G: 10 m × ±0,6 mm/m = ±6 mm. Разликата d меѓу точките Ⅰ и Ⅲ смее да изнесува најмногу 6 mm.

##

За проверка, потребна ви е слободна површина од околу 5 × 5 m.

- Монтирајте го мерниот уред во средина меѓу ѕидовите A и B на статив или поставете го на цврста, рамна подлога. Ставете го мерниот уред на магнетниот ротационен држач (3) така што излезниот отвор на ласерот (1) да биде слободен. Вклучете го мерниот уред и оставете го да се нивелира.

- На 2,5 m растојание од мерниот уред, на двата ѕида означете ја средината на ласерската линија (точка Ⅰ на ѕидот A и точка Ⅱ на ѕидот B).

- Поставете го мерниот уред, свртен за 180° на 5 m растојание и оставете го да се нивелира.

- Поставете го мерниот уред по висина (со помош на стативот или евентуално со подлогата), така што средината на ласерските линии точно ќе ја погоди претходно означената точка Ⅱ на ѕидот B.

- На ѕидот A обележете ја средината на ласерската линија како точка Ⅲ (вертикално над или под точката Ⅰ).

- Разликата d на двете означени точки Ⅰ и Ⅲ на ѕидот A го дава фактичкото отстапување на мерниот уред од хоризонталата.

На мерната линија од 2 × 5 m = 10 m максималното дозволено отстапување изнесува:
GLL 12‑22: 10 m × ±0,8 mm/m = ±8 mm. Разликата d меѓу точките Ⅰ и Ⅲ смее да изнесува најмногу 8 mm.
GLL 12‑22 G: 10 m × ±0,6 mm/m = ±6 mm. Разликата d меѓу точките Ⅰ и Ⅲ смее да изнесува најмногу 6 mm.

##

За контрола потребен ви е отвор од вратата, каде (на цврста подлога) на секоја страна од вратата има место од најмалку 2,5 m.

- Поставете го мерниот уред на 2,5 m растојание од отворот на вратата на цврста, рамна подлога (не на статив). Ставете го мерниот уред на магнетниот ротационен држач (3) така што излезниот отвор на ласерот (1) да биде слободен. Вклучете го мерниот уред и оставете го да се нивелира.

- Означете ја средината на вертикалната ласерска линија на подот од отворот на вратата (точка Ⅰ), на 5 m растојание од другата страна на отворот од вратата (точка Ⅱ), како и на горниот раб на вратата од отворот (точка Ⅲ).

- Поставете го мерниот уред на другата страна на отворот од вратата директно зад точката Ⅱ. Оставете го мерниот уред да се нивелира и насочете ја вертикалната ласерска линија така што нејзината средина ќе поминува точно низ точките Ⅰ и Ⅱ.

- Обележете ја средината на ласерската линија на горниот раб на отворот на вратата како точка Ⅳ.

- Разликата d на двете означени точки Ⅲ и Ⅳ го дава фактичкото отстапување на мерниот уред од вертикалните линии.

- Измерете ја висината на отворот од вратата.

Максимално дозволеното отстапување го пресметувате на следниот начин:
GLL 12‑22:
двојна висина на отворот на вратата × 0,8 mm/m
Пример: При висина од 2 m максималното отстапување смее да изнесува
2 × 2 m × ±0,8 mm/m = ±3,2 mm. Точките Ⅲ и Ⅳ смеат да лежат најмногу 3,2 mm една од друга.
GLL 12‑22 G:
двојна висина на отворот на вратата × 0,6 mm/m
Пример: При висина од 2 m максималното отстапување смее да изнесува
2 × 2 m × ±0,6 mm/m = ±2,4 mm. Точките Ⅲ и Ⅳ смеат да лежат најмногу 2,4 mm една од друга.