# Provera preciznosti nivelisanja mernog alata

##

Najveći uticaj vrši temperatura okoline. Temperaturne razlike koje posebno idu od poda uvis mogu skrenuti laserski zrak.

Da bi se termički uticaji toplote koja dolazi sa poda sveli na najmanju meru, preporučuje se korišćenje mernog alata na stativu. Postavite merni alat osim toga prema mogućnostima u sredinu radne površine.

Pored spoljašnjih uticaja takođe i uticaji specifični za uređaje (kao npr. nagli padovi ili snažni udari) mogu da dovedu do odstupanja. Iz tog razloga pre svakog početka rada proverite preciznost nivelacije.

Proverite svakako najpre visinu kao i preciznost nivelisanja horizontalne laserske linije, potom preciznost nivelisanja vertikalne laserske linije.

Ako bi merni alat pri jednoj od provera pre‌koračio maksimalno odstupanje, popravite ga u jednom Bosch servisu.

##

Za proveru potrebna vam je slobodna merna deonica od 5 m na čvrstoj podlozi između dva zida A i B.

- Montirajte merni alat blizu zida A na stativ ili ga postavite na čvrstu ravnu pod‌logu. Okrenite merni alat na magnetnom obrtnom držaču (3) tako da otvor za izlaz lasera (1) bude slobodan. Uključite merni alat.

- Usmerite laser na bliski zid A i pustite da se merni alat niveliše. Označite sredinu tačke na kojoj se laserske linije na zidu ukrštaju (tačka Ⅰ).

- Okrenite merni alat za 180°, pustite da se niveliše i označite tačku ukrštanja laserskih linija na suprotnom zidu B (tačka Ⅱ).

- Stavite merni alat – bez okretanja – blizu zida B, uključite ga i pustite da se niveliše.

- Merni alat usmerite u vis tako (pomoću stativa ili po potrebi podmetanjem), da tačka ukrštanja laserskih linija tačno pogađa prethodno označenu tačku Ⅱ na zidu B.

- Merni alat okrenite za 180°, a da ne pomerate visinu. Usmerite ga prema zidu A, tako da vertikalna laserska linija prolazi kroz već označenu tačku Ⅰ. Pustite merni alat da se niveliše i označite tačku ukrštanja laserskih linija na zidu A (tačka Ⅲ).

- Razlika d između dve označene tačke Ⅰ i Ⅲ na zidu A predstavlja stvarno odstupanje visine mernog alata.

Na mernoj deonici od 2 × 5 m = 10 m maksimalno dozvoljeno odstupanje iznosi:
GLL 12‑22: 10 m × ±0,8 mm/m = ±8 mm. Razlika d između tačaka Ⅰ i Ⅲ sme, prema tome, da iznosi maksimalno 8 mm.
GLL 12‑22 G: 10 m × ±0,6 mm/m = ±6 mm. Razlika d između tačaka Ⅰ i Ⅲ sme, prema tome, da iznosi maksimalno 6 mm.

##

Za proveru je neophodna slobodna površina od otprilike 5 × 5 m.

- Montirajte merni alat u sredini između zidova A i B na stativ ili ga postavite na čvrstu ravnu pod‌logu. Okrenite merni alat na magnetnom obrtnom držaču (3) tako da otvor za izlaz lasera (1) bude slobodan. Uključite merni alat i pustite ga da se niveliše.

- Označite na 2,5 m udaljenosti od mernog alata na oba zida sredinu laserske linije (tačka Ⅰ na zidu A i tačka Ⅱ na zidu B).

- Postavite merni alat za 180° okrenut na 5 m udaljenosti i iznivelišite ga.

- Merni alat usmerite uvis tako (pomoću stativa ili po potrebi podmetanjem) da sredina laserske linije tačno pogađa prethodno označenu tačku Ⅱ na zidu B.

- Označite na zidu A sredinu laserske linije kao tačku Ⅲ (vertikalno iznad odn. ispod tačke Ⅰ).

- Razlika d između obe označene tačke Ⅰ i Ⅲ na zidu A predstavlja stvarno odstupanje mernog alata od horizontale.

Na mernoj deonici od 2 × 5 m = 10 m maksimalno dozvoljeno odstupanje iznosi:
GLL 12‑22: 10 m × ±0,8 mm/m = ±8 mm. Razlika d između tačaka Ⅰ i Ⅲ sme, prema tome, da iznosi maksimalno 8 mm.
GLL 12‑22 G: 10 m × ±0,6 mm/m = ±6 mm. Razlika d između tačaka Ⅰ i Ⅲ sme, prema tome, da iznosi maksimalno 6 mm.

##

Za kontrolu potreban Vam je otvor od vrata, kod kojih (na čvrstoj zemlji) sa svake strane vrata ima najmanje 2,5 m prostora.

- Postavite merni alat na 2,5 m rastojanja od otvora vrata na čvrstu ravnu podlogu (ne na stativ). Okrenite merni alat na magnetnom obrtnom držaču (3) tako da otvor za izlaz lasera (1) bude slobodan. Uključite merni alat i pustite ga da se niveliše.

- Označite sredinu vertikalne laserske linije na podu otvora za vrata (tačka Ⅰ), na razdaljini od 5 m od druge strane otvora za vrata (tačka Ⅱ) kao i na gornjoj ivici otvora za vrata (tačka Ⅲ).

- Postavite merni alat sa druge strane otvora vrata direktno iza tačke Ⅱ. Sačekajte da se merni alat niveliše i vertikalnu lasersku liniju usmerite tako da njena sredina prolazi tačno kroz tačke Ⅰ i Ⅱ.

- Označite sredinu laserske linije na gornjoj ivici otvora za vrata kao tačku Ⅳ.

- Razlika d između dve označene tačke Ⅲ i Ⅳ predstavlja stvarno odstupanje mernog alata od vertikale.

- Merite visinu otvora vrata.

Maksimalno dozvoljeno odstupanje izračunajte na sledeći način:
GLL 12‑22:
dupla visina otvora za vrata × 0,8 mm/m
Primer: Pri visini otvora za vrata od 2 m maksimalno odstupanje sme da iznosi
2 × 2 m × ±0,8 mm/m = ±3,2 mm. Tačke Ⅲ i Ⅳ smeju da budu na razmaku od najviše 3,2 mm.
GLL 12‑22 G:
dupla visina otvora za vrata × 0,6 mm/m
Primer: Pri visini otvora za vrata od 2 m maksimalno odstupanje sme da iznosi
2 × 2 m × ±0,6 mm/m = ±2,4 mm. Tačke Ⅲ i Ⅳ smeju da budu na razmaku od najviše 2,4 mm.