# Automatsko nivelisanje (videti slike A−B)

Postavite merni alat na vodoravnu, čvrstu podlogu ili ga pričvrstite na stativ (18).

Okrenite merni alat na magnetnom obrtnom držaču (3) tako da izlazni otvor (1) bude slobodan.

Nakon uključivanja, automatsko nivelisanje automatski kompenzuje neravnine u okviru područja samonivelisanja od ± 3,5°. Nivelisanje je završeno, kada laserske linije trepere konstantno i više se ne pokreću.

Ako automatsko nivelisanje nije moguće, npr. jer površina za stajanje mernog alata odstupa više od 3,5° od horizontale, laserske linije trepere konstantno u brzom taktu i merni alat radi bez automatskog nivelisanja. Laserske linije ostaju uključene, ali ukrštene linije više ne moraju da budu pod pravim uglom.

Za ponovni rad sa automatskim nivelisanjem, postavite merni alat vodoravno i sačekajte samonivelisanje. Čim se merni alat nađe u području samonivelisanja od ± 3,5° i bude iznivelisan, laserske linije će ponovo konstantno svetleti.

U slučaju potresa ili promena položaja tokom režima rada merni alat se automatski iznova niveliše. Posle novog nivelisanja proverite poziciju horizontalne odn. vertikalne laserske linije u odnosu na referentne tačke, kako biste izbegli greške nastale pomeranjem mernog alata.