# Ставање во употреба

- Заштитете го мерниот уред од влага и директно изложување на сончеви зраци.

- Не го изложувајте мерниот уред на екстремни температури или температурни осцилации. На пр. не го оставајте долго време во автомобилот. При големи температурни осцилации, оставете го мерниот уред прво да се аклиматизира и направете проверка за точноста секогаш пред да продолжите со работа види Контрола на точноста на мерниот уред.
  При екстремни температури или температурни осцилации, прецизноста на мерниот уред може да се наруши.

- Избегнувајте удари и превртувања на мерниот уред. По силни надворешни влијанија на мерниот уред, пред да го употребите за работа, секогаш извршете контрола на точноста види Контрола на точноста на мерниот уред.

- Исклучете го мерниот уред за време на транспортот. При исклучувањето, се блокира осцилирачката единица, која би се оштетила при интензивни движења.

## Вклучување/исклучување

Пред да започнете со работа, ставете го мерниот уред на магнетниот ротационен држач (3) така што излезниот отвор (1) да биде слободен.

За вклучување на мерниот уред притиснете на прекинувачот за вклучување/исклучување (2) во позиција „ON“. Веднаш по вклучувањето, мерниот уред пушта ласерски линии од излезниот отвор (1).

- Не го насочувајте зракот светлина кон лица или животни и не погледнувајте директно во него, дури ни од голема оддалеченост.

За исклучување на мерниот уред притиснете го прекинувачот за вклучување/исклучување (2) во позиција OFF. При исклучување, осцилирачката единица се блокира.

Дозволете мерниот уред повторно да се вклопи на ротациониот држач (3) кога го исклучувате и транспортирате.

- Не го оставајте вклучениот мерен уред без надзор и исклучете го по употребата. Другите лица може да се заслепат од ласерскиот зрак.

GLL 12‑22 G: При надминување на највисоката дозволена работна температура од 40 °C се исклучува заради заштита на ласерската диода. Откако ќе се олади, мерниот уред е повторно подготвен за работа и може одново да се вклучи.