# Rad sa litijum-jonskim akumulatorskim pakovanjem

## Postavljanje/zamena litijum-jonskog akumulatorskog pakovanja

Za zamenu baterija u litijum-jonsko akumulatorsko pakovanje (9) skinite poklopac pregrade za bateriju (12) i izvadite baterije.

Stavite litijum-jonsko akumulatorsko pakovanje (9) tako da blokada (10) uskoči.

Za vađenje litijum-jonskog akumulatorskog pakovanja (9) pritisnite blokadu (10) i izvadite litijum-jonsko akumulatorsko pakovanje iz mernog alata.

## Punjenje litijum-jonskog akumulatorskog pakovanja

- Za punjenje koristite preporučeni USB mrežni adapter ili USB mrežni adapter čiji izlazni napon i minimalna izlazna struja odgovaraju zahtevima u poglavlju „Tehnički podaci“. Obratite pažnju na uputstvo za rukovanje USB mrežnim adapterom. Preporučeni mrežni adapter: videti poglavlje „Tehnički podaci“.

- Obratite pažnju na napon mreže! Napon strujnog izvora mora biti usaglašen sa podacima na tipskoj pločici mrežnog adaptera. Mrežni adapteri označeni sa 230 V mogu da rade i sa 220 V.

- Punite akumulator samo sa USB priključkom pri temperaturama okruženja između +10 °C i +35 °C. Punjenje pri temperaturama izvan deifnisanog opsega može dovesti oštećenja akumulatora ili povećane opasnosti od požara.

Napomena: Litijum-jonski akumulatori se zbog međunarodnih transportnih propisa isporučuju delimično napunjeni. Da biste osigurali punu snagu akumula‌tora, pre prve upotrebe ga potpuno napunite.

Kada je litijum-jonsko akumulatorsko pakovanje slabo, laserske linije trepere otrprilike 1 min sporim ritmom.
Ako je litijum-jonsko akumulatorsko pakovanje prazno, laserske linije trepere brzo otprilike 10 s, potom se merni alat isključuje.

Otvorite prekrivku USB utičnice Type-C® (8). Povežite USB utičnicu pomoću USB kabla (15) sa USB mrežnim adapterom. Priključite USB mrežni adapter na strujnu mrežu.

Boja prikaza punjenja (7) | Značenje
--- | ---
Žuto | Litijum-jonsko akumulatorsko pakovanje se puni.
Zele‌no | Litijum-jonsko akumulatorsko pakovanje je potpuno napunjeno.
Crveno | Napon i struja za punjenje nisu adekvatni.

Nakon završetka postupka punjenja, uklonite USB kabl (15). Zatvorite prekrivku USB Type-C® utičnice (8) zaštite od prašine i vode koja prska.